Finančná akadémia

Návod k finančnej slobode

„Kto začal, pol diela vykonal.“

Ukážka z elektronickej knihy

Predslov

Milí samoukovia, kto by nechcel byť slobodný ako za detských čias? Užívať si život a tešiť sa na prichádzajúce zážitky? Stať sa finančne slobodným v dospelosti je ešte vzrušujúcejšie. Ako sa rozhodnote je len na Vás. No kúpou tohto e-booku, ste sa už rozhodli. Poďte spolu s nami poodhaliť svet finančnej slobody.

Dostáva sa Vám do rúk

Návod k finančnej slobode,

ktorý vydala Finančná akadémia.

Pozostáva z troch častí. V prvej sa zameriavame na dosiahnutie finančnej slobody. Pútavou formou Vám približujeme základné teoretické poznatky zo sveta finančnej inteligencie. Zároveň je text popretkávaný cennými radami na dosiahnutie finančnej nezávislosti. Druhá časť obsahuje zaujímavosti z finančného sveta. Ich prečítaním získate finančné sebavedomie. Dozviete sa, ako to funguje v bankách, ako funguje svet peňazí. Tretia časť je teoretická a slúži na to, aby ste si rozšírili a upevnili finančné povedomie. Je to bonusová časť, ktorá predstavuje sumarizáciu najpodstatnejších informácií zo sveta peňazí. Základné finančné pojmy na jednom mieste.

Dúfame, že knihu budete s radosťou používať a stane sa Vašim neodmysliteľným pomocníkom. Veríme, že spolu s Vašou vytrvalosťou a odhodlaním a s pomocou knihy dosiahnete finančnú slobodu. Nezabúdajte, že kto začal, pol diela vykonal. No dôležité je nepoľaviť pri prvých úspechoch ale pokračovať vytrvalo za stanoveným cieľom. A tým je finančná sloboda. Na jej dosiahnutie Vám s radosťou pomôžeme aj formou nášich finančných workshopov.

Budeme radi, ak nám zachováte Vašu priazeň a stanete sa verným čitateľom článkov na našej stránke

www.financnaakademia.sk

autori

Byť finančne slobodným je IN!

Všade okolo nás počujeme slovné spojenie finančná gramotnosť. Väčšina mávne rukou. Nejeden si pomyslí, znovu chcú nalákať človeka na rôzne produkty ako sú hypotéky, spotrebiteľské úvery a rôzne poistenia... Poviem Vám, nie stále je to tak!

Finančná gramotnosť (Finančná inteligencia) rozhoduje o tom, či sa budete mať v budúcnosti dobre. Finančná inteligencia slúži na to, aby pomohla ľuďom zorientovať sa vo vlastných peniazoch.

Ako? Naučí Vás zamyslieť sa kde míňate Vaše peniaze, ukáže Vám ako si správne viesť zoznam príjmov a výdavkov, pomôže Vám vypestovať si zvyk každý príjem a výdavok zapísať, ale hlavne Vás naučí nastaviť si systém odkladania peňazí. Vedeli ste, že každý z nás by si mal odložiť zo svojho príjmu minimálne 10 percent?

Ak sa zamyslíme, tak o financiách sa v škole nevyučuje. Informácií o peniazoch je málo. Je dobré, ak sa o peniazoch dozvieme čo najviac informácií aj ako samoukovia. Zistíme aj to, čo sme o nich nevedeli. Také samoštúdium slúži ako prevencia. Napríklad, keď chodíte k lekárom na preventívne prehliadky.

Čo robíte pre svoje vedomosti z finančníctva? Starajte sa o Vaše finančné zdravie!

Myslíte si, že o peniazoch viete všetko?...

Človek finančne inteligentný je schopný stanoviť si vlastné finančné ciele do budúcna. Je schopný zostaviť si vlastný rozpočet (osobný, rodinný). Finančne inteligentný jedinec si vždy na začiatku plánovacieho cyklu zostavuje vlastný rozvrh financií.

Na začiatku plánovacieho obdobia (najčastejšie začiatok mesiaca), každý príjem a výdavok poctivo zaznamenáva do vlastného rozpočtu, vlastnej evidencie. Finančne inteligentný jedinec vie, že má pravidelne sa opakujúce výdavky (nájom, inkaso, poistenie...). Na konci plánovacieho obdobia (koniec mesiaca) vlastné hospodárenie vyhodnocuje.

Na základe získaných údajov, človek s finančnou inteligenciou, je schopný prijať opatrenia na lepšie hospodárenie v nadchádzajúcom mesiaci (navýšiť príjem, ale najčastejšie znížiť nepravidelné výdavky).

Finančná inteligencia slúži ako obranný štít pred nezmyselným zadĺžovaním sa. Človek s finančnou inteligenciou vie rozpoznať dobrý a menej dobrý úver. Vie aké poplatky platí banke (v spojitosti s bežným účtom, úverom). Je schopný vyhodnotiť ponuky nebankových spoločností, splátkových spoločností. Vie predchádzať neočakávaným výdavkom.

Finančná inteligencia je prostriedok na vytváranie úspor. Človek s finančnou inteligenciou má nastavený vlastný systém sporenia. Pozná kúzlo pravidelného odkladania malých súm.

Finančná inteligencia Vás naučí zamyslieť sa, kde míňate peniaze. Ukáže Vám ako si správne viesť zoznam príjmov a výdavkov. Pomôže Vám vypestovať si zvyk evidovať každý príjem a výdavok. Ale hlavne Vás naučí nastaviť si systém odkladania peňazí.

Finančná inteligencia je nástroj, pomocou ktorého máme vlastné peniaze pevne vo vlastnýcharukách.

Finančná

inteligencia

=

schopnosť narábať

s peniazmi

Finančná inteligencia

• schopnosť používať poznatky a zručnosti na efektívne riadenie vlastných finančných zdrojov s cieľom zaistiť si celoživotné finančné zabezpečenie.

• súbor znalostí, ktoré umožňujú porozumieť financiám. Správne s nimi zaobchádzať v rôznych životných situáciách.

Delenie:

• peňažná inteligencia – schopnosť narábať s hotovostnými a bezhotovostnými peniazmi a s nimi súvisiacimi transakciami (bežný účet, platobná karta...).

• cenová inteligencia – schopnosť narábať s cenami, cenovými mechanizmami a infláciou.

• rozpočtová inteligencia – schopnosť narábať s rodinnými peniazmi, osobnými peniazmi (schopnosť zostaviť rozpočet, stanoviť si finančné ciele).

Schopnosť správne narábať s peniazmi je umením.

Návod k finančnej slobode

Príjem predstavuje prírastok peňažných prostriedkov alebo ich ekvivalentov (šeky, peňažné poukážky). Rozlišujeme aktívny a pasívny príjem.

Aktívny príjem vyžaduje našu aktívnu účasť na jeho dosiahnutí (napríklad chodenie do zamestnania).

Získajte kontrolu nad aktívnym príjmom a smerujte

Vašu aktivitu na vytváranie pasívneho príjmu.

Pasívny príjem od nás nevyžaduje vynakladať úsilie. Vo veľa prípadoch ho dosiahneme bez osobnej účasti (napríklad príjem z prenájmu, z cenných papierov).

Dosiahnutie pasívneho príjmu predpokladá vlastníctvo aktív (nehnuteľnosti, podiely v podnikoch, autorské práva ku knihám, hudbe a pod.).

Čo tvorí Vaše príjmy? Spravte si sumár Vašich príjmov.

Poznáme tieto druhy príjmov:

• príjem zo závislej činnosti (zo zamestnania)

• príjem z brigád

• príjem z vreckového

• príjem z prenájmu

• príjem z podnikania (obchodné spoločnosti)

• príjem zo samostatnej zárobkovej činnosti (živnostníci)

• príjem z kapitálového majetku (cenné papiere)

Ako evidovať vlastné príjmy?

Prinášame tri jednoduché kroky:

po prvé...

V bežnom živote platí, čo je napísané, to sa ráta. Pri peniazoch to platí dvojnásobne. Spravte si sumár Vašich príjmov. V pokoji si sadnite, spravte si pohodlie a zamyslite sa nad tým, čo tvorí Váš mesačný príjem a aká je jeho výška. Podstatné je, aby ste mali pohodu a kľud, lebo len vtedy Vás napadnú tie správne veci. Len vtedy sa dokážete sústrediť. Pokiaľ máte napísaný len jeden druh príjmu, výplata, nevadí. Takých ľudí je veľa.

po druhé...

Na druhú stranu toho istého papiera si spíšte, čo viete robiť. Čo Vám robí radosť, v čom vynikáte. Spíšte všetky činnosti ktorým sa chcete venovať vo voľnom čase. Pokojne to môže byť Vaše hobby. Skrátka poľavte uzdu fantázií a spíšte všetko čo Vás v danom pohodovom momente napadne. Nezamýšľajte sa nad tým. Skrátka len píšte, píšte, píšte. Ak to zo začiatku nejde, buďte pokojní. Len premýšľajte a ono to príde. Každý človek má aspoň jednu vlastnosť, v ktorej vyniká. Nájdite tú Vašu.

po tretie...

Teraz sa pozrite na všetky činnosti a vyberte si jednu, ktorej sa chcete venovať. Jej výberu venujte náležitú pozornosť. Ide o rozhodujúcu fázu zvýšenia Vášho príjmu. Nemôže to byť činnosť, ktorá Vás po mesiaci prestane baviť. Musí to byť niečo „silné“, kvôli čomu ste ochotní vypnúť televízor, zaťať zuby a venovať sa jej aj v časoch, keď sa to nebude vyvíjať podľa Vašich predstáv.

Podstatné je, že Vás to napĺňa a máte z toho radosť. Následne svoje výrobky viete ponúknuť ďalej, viete svoje služby ponúknuť ďalej. Pomôcť ľuďom, spraviť im radosť a rozkríknuť to do sveta. Je len otázkou času, kedy príde úspech a Vy budete mať vytvorený ďalší zaujímavý zdroj Vášho príjmu.

Veďte si zoznam príjmov a výdavkov.

Výdavok predstavuje úbytok peňažných prostriedkov (peňazí) alebo ich ekvivalentov (šeky, peňažné poukážky). Poznáme tri najzákladnejšie skupiny výdavkov.

Povinné výdavky je potrebné každý mesiac uhradiť (nájomné, inkaso, splátky dlhov). Ich neuhradenie má za následok pokutu.

Nutné výdavky je potrebné uhradzať priebežne v priebehu mesiaca. No ich neuhradenie nemá za následok pokutu (výdavky na oblečenie, dopravu, stravovanie).

Nepodstatné (voliteľné) výdavky nie je potrebné uhrádzaťv priebežne v rámci mesiaca. Nakupujeme ich dobrovoľne, na základe vlastného rozhodnutia a uváženia (návšteva kina, kaderníčka, cigarety).

Poznáme tieto druhy výdavkov:

• výdavky na bývanie (nájomné, inkaso)

• výdavky na splácanie dlhov (hypotekárne a spotrebiteľské úvery, kreditné karty)

• výdavky na stravovanie (raňajky, obedy, večere)

• výdavky na oblečenie (košele, nohavice, blúzky, topánky)

• výdavky na dopravu (automobil, autobus, vlak)

• výdavky na zaľúby (šport, kultúra)

• výdavky na relax (wellnes, dovolenky)

• výdavky na vzdelávanie (jazykové kurzy, finančné kurzy)

• výdavky na skrašľovanie (kaderníčka, manikúra, pedikúra, kozmetika)

Koniec ukážky

ISBN 978-80-972370-1-1

Vytvorenie elektronickej verzie Dibuk, s. r. o., 2016

Vytvorené prostredníctvom Publico.sk

Table of Contents

Predslov

Byť finančne slobodným je IN!

Myslíte si, že o peniazoch viete všetko?...

Finančná inteligencia

Návod k finančnej slobode

Čo tvorí Vaše príjmy? Spravte si sumár Vašich príjmov.

Veďte si zoznam príjmov a výdavkov.